laion/Wikipedia-Exotic huggingface dataset:
אם דנמרק

אם דנמרק (בדנית: "Mor Danmark") היא הסמל וההאנשה המדינית והלאומית של דנמרק והאומה הדנית. ייצוגים אלגנטיים של דנמרק כאישה עם בגדים עתיקים וסמל נראו לראשונה במאה ה-18. במאה ה-19, עם פרוץ אביב העמים, מחזות כאלו נהיו נפוצים יותר. סופרים כמו ניקולאי גרונטוויג, ברנרד סברין אינגרמן ושטין שטינסן בליכר השתמשו כולם באם דנמרק כסמל לאומי של דנמרק וכביטוי לרגשות לאומיים. בשנת 1851, בהשפעת הניצחון הדני בקרב איסטד, יצרה אליזבת יריחו באומן ציור של אם דנמרק בדמות אישה צעירה, עם הדנברוו (דגל דנמרק) ותכשיטים ויקינגים, אוחזת בחרב עתיקה, עומדת בשדה ומביטה אל מעבר לציור. הציור הפך למודל לתיאורים רבים מאוחר יותר של האם דנמרק. במחצית השנייה של המאה ה-20, אם דנמרק יצאה מהאופנה. מאז היא משמשת בעיקר בציור קריקטורות. אנדרטאות ופסלים רבים המנציחות את איחוד סונדריוטלנד בשנת 1920 עם דנמרק משלבים בהם את דמות אם דנמרק, מלווה בדרך כלל בבת המייצגת את סונדרילילנד. דוגמה לכך היא אנדרטת האיחוד בכניסה הראשית לפולדפארקן בקופנהגן. פסל של אם דנמרק נראה גם באנדרטת המהגרים הדנית בקופנהגן. הפסל ארנה באנג יצר גם את פסל אם דנמרק. יציקת ברונזה בצורתה הממוקמת בפנסמרק. הולגר הדני סמל דנמרק דגל דנמרק מדיה וקבצים בנושא אם דנמרק בוויקישיתוף https://denstoredanske.lex.dk/Mor_Danmark https://www.berlingske.dk/kronikker/danmark-mit-moderland איחוד דרום יוטלנד לאחר הפסד הקיסרות הגרמנית במלחמת העולם הראשונה http://ddb.byhistorie.dk/monumenter/by.aspx?koebstadID=1&monumentID=64 http://www.nomos-dk.dk/skraep/1920_1939/lorentzen.html ערך זה הוא קצרמר בנושא דנמרק ובנושא סמלים. אתם מוזמנים לתרום לוויקיפדיה ולהרחיב אותו.
הבחירות לנשיאות הרשות הפלסטינית (2021)

הבחירות לנשיאות הרשות הפלסטינית היו אמורות להתקיים ב-31 ביולי 2021. חודשיים קודם לכן, ב-22 במאי 2021, היו אמורות להתקיים הבחירות לרשות המחוקקת הפלסטינית 2021. הבחירות לא התקיימו עקב ביטולן בידי הנשיא עבאס. ב-9 בינואר 2005 נערכו בחירות ברשות הפלסטינית. בהן נבחר מחמוד עבאס, שכיהן כממלא מקום נשיא הרשות הפלסטינית לאחר מותו של יאסר ערפאת ב-11 בנובמבר 2004, לתפקיד יושב ראש הרשות הפלסטינית. עבאס, יו"ר אש"ף ונציג הפת"ח, זכה ב-62% מקולות המצביעים. כהונתו של אבו מאזן הייתה אמורה לתום בינואר 2009 על פי חמאס או בינואר 2010 על פי אש"ף, אך בשל הסכסוך בין השניים לא נערכו בחירות ואבו מאזן המשיך בכהונתו. באופן מפתיע ב-15 בינואר 2021, קבע עבאס לראשונה באופן רשמי תאריך לבחירות לפרלמנט ולנשיאות הפלסטיניים. לפי הצו הנשיאותי שחתם עליו, ב-22 במאי 2021 יתקיימו הבחירות לפרלמנט, וחודשיים מאוחר יותר, ב-31 ביולי 2021, היו אמורות להתקיים הבחירות לנשיאות הרשות הפלסטינית. ארגון חמאס בירך על פרסום הצו הנשיאותי, וקרא ליצור אווירה שתאפשר בחירות חופשיות והוגנות. ב-30 באפריל 2021 הודיע עבאס רשמית על דחיית הבחירות למועד לא ידוע, בנימוק שאין לקיים את הבחירות כל עוד לא ניתן לקיימן גם במזרח ירושלים. בחמאס האשימו את עבאס בכניעה לישראל וטענו כי הוא מפחד להפסיד בבחירות. אבו מאזן הפתיע כשהכריז על בחירות, וישראל במלכוד אליאור לוי, לראשונה מ-2006: אבו מאזן הכריז על בחירות לפרלמנט ולנשיאות ברשות הפלסטינית, באתר ynet, 15 בינואר 2021 אלעד שמחיוף ואוהד חמו, "אחד ביום": הבחירות מעבר לגדר, באתר N12, ב-11 באפריל 2021 אבי יששכרוף, חמאס: לא נכיר בכהונת עבאס החל מינואר 2009, באתר הארץ, 29 ביוני 2008 חמאס בירך על הכרזת הבחירות לנשיאות ולפרלמנט ברשות הפלסטינית, באתר ynet, 15 בינואר 2021
האנדרטה לזכר חללי המח"ל

האנדרטה לזכר חללי המח"ל ניצבת בגבול הרי יהודה והשפלה, כחצי קילומטר מדרום למחלף שער הגיא שעל כביש ירושלים-תל אביב. היא הוקמה לכבוד למעלה מ-3,000 מתנדבי חוץ לארץ מכ-30 מדינות, שבאו ללחום עם היישוב בארץ ישראל במלחמת העצמאות, ומנציחה את שמותיהם של 121 מהם שנפלו במלחמה. האנדרטה הוקמה ליד תוואי דרך בורמה - דרך החירום ששימשה להובלת אספקה לירושלים במהלך מלחמת העצמאות. האנדרטה ניצבת בסמוך לנקודה שבה חוצה תוואי הדרך את כביש שער הגיא-בית שמש. היא הוקמה בליבו של השטח שהוכרז מספר שנים לאחר מכן כפארק יצחק רבין. מתחם האנדרטה הוא רחבת חצץ מעוגלת בלב חורשה ואתר פיקניקים. במרכז הרחבה ניצב פסל בטון צבוע בלבן ואפור של האותיות מ', ח' ול', הערוכות בחצי עיגול. על גבי הפסל נקבעו שלטים ועליהם שם האנדרטה ושם מתכננה והכתובת תש"ח - 1948 ולפניהם כן ללהבת זיכרון. סביב הרחבה נבנו גדר וספסלי ישיבה מבטון המשובצים באבן מקומית. מאחורי חלקה האחורי של הגדר מתנשא לוח אבן שעליו חרותים שמות המתנדבים שנפלו בחלוקה לפי ארצות מוצאם. על ראש הלוח נקבעו שני שלטים ועליהם שני ציטוטים: התרומה הגדולה ביותר שיהדות התפוצות תרמה לישראל הייתה אנשי המח"ל (מדברי דוד בן-גוריון); הם באו כשהיינו זקוקים להם ביותר (מדברי יצחק רבין). על גבי מעקה הגדר למרגלות לוחות הזיכרון נקבעו תבליטים של סמלי חילות צה"ל ויחידות צה"ל שבהם שירתו מתנדבי חוץ לארץ. על גבי צידה השמאלי נקבע לוח זיכרון ועליו כתובות בעברית ובאנגלית, המספרות את סיפור המתנדבים במלחמה. לידו קבוע שלט ובו מובא שוב בהרחבה הציטוט מדברי יצחק רבין, שנאמרו בשנת 1976. על גבי צידה הימני של הגדר נקבעו סמל צה"ל וסמל קרן קיימת לישראל, שהקימה את האתר בשיתוף עם משרד הביטחון. לצד מתחם האנדרטה נקבעו שלושה תרני דגלים. האנדרטה תוכננה על ידי אדריכל הנוף יורם שחם ונחנכה בשנת 1993. בשנת 2008, לכבוד אירועי מלאת 60 שנה להקמת המדינה, שוקמה והורחבה האנדרטה בתכנונו של ראובן ג'ימבשו. אנדרטה נוספת לכבוד מתנדבי חוץ לארץ ניצבת ליד אתר גבעת התחמושת בירושלים. מדיה וקבצים בנושא האנדרטה לזכר חללי המח"ל בוויקישיתוף האנדרטה, באתר יזכור על גבעה מעברו השני של הכביש ניצב אתר ההנצחה לגדוד החמישי של פלמ"ח-הראל. זהו כנראה השלט המקורי שנקבע באנדרטה לפני שיקומה.
זריעה מוקדמת

זריעה מוקדמת היא זריעה הנעשית לפני עונת-הזריעה הרגילה. בדרך-כלל מדובר על זריעה באוגוסט או תחילת ספטמבר, לפני ראש השנה של שנת השמיטה. כיוון שבשנת השמיטה עצמה אסור לזרוע, נוהגים חקלאים שומרי-שמיטה לזרוע בזריעה מוקדמת לפני ראש השנה, על-מנת שהיבול יצמח לאחר מכן.116--131 בזמן שבית-המקדש היה קיים, היה אסור לעשות כל מלאכה בשדה כבר שלושים יום לפני ראש השנה של השנה השביעית. חכמי המשנה אף החמירו ואסרו לעבוד בשדה החל מחג השבועות (במטעים) או חג הפסח (בשדות תבואה). איסור זה נקרא תוספת שביעית. כאמור, האיסור חל רק בזמן שבית המקדש קיים, אבל ”בזמן שאין מקדש - מותרין בעבודת הארץ עד ראש השנה, כדין תורה”. רוב הפוסקים למדו מכאן, שבימינו אכן מותר לזרוע עד ראש השנה השביעית, אף על פי שהזרעים ייקלטו וינבטו בשנה השביעית עצמה. אמנם יש שהחמירו וכתבו שמותר לזרוע רק אם הקליטה והנביטה תהיה לפני השביעית. איסור ספיחין הוא איסור שגזרו חכמי המשנה על אכילת תבואה הגדלה מאליה בשנה השביעית. מטרת האיסור היא שלא יהיה תמריץ לאנשים לזרוע בסתר בשביעית, ולומר שהתבואה צמחה מאליה. הפוסקים דנו בשאלה האם איסור זה חל גם על תבואה שנזרעה בזריעה מוקדמת.118--120 הרב שלמה זלמן אוירבך קבע, שבשדה גדול ומסודר יש להקל באיסור ספיחין, שכן בשדה כזה אין כל אפשרות לזרוע בסתר ולומר שהתבואה צמחה מאליה. לפי פסק זה, ניתן לזרוע בשנה השישית בשדות גדולים, ולהשתמש ביבול הגדל בהם בשנה השביעית. היבול הגדל בשנה השביעית הוא הפקר, גם אם נזרע בשנה השישית. לפיכך, זריעה מוקדמת בדרך-כלל משתלבת עם אוצר בית דין. בהסדר זה, בית הדין שוכר את השדה מהחקלאי עוד בשנה השישית, זורע בזריעה מוקדמת ע"ח תקציב בית הדין, וכן מעביר את היבול לצרכנים תמורת השתתפות בהוצאות. הדבר מותר רק ביבולים שיש עניין ציבורי לספק בשמיטה (כגון יבולים שקשה או יקר לייבא).123--122 מבחינה חקלאית, זריעה מוקדמת עלולה לסכן את היבול אם ישנם גשמים מוקדמים חזקים (באוקטובר), שכן גשמים מוקדמים גורמים לנביטה מוקדמת של הזרעים. בנביטה מוקדמת ישנם כמה סיכונים:315--314 הנבטים חשופים זמן רב יותר למזיקי קרקע. אם הגשמים מפסיקים לזמן ממושך בנובמבר - הנבטים עלולים להתייבש ולקמול. אם הגשמים לא מפסיקים וישנה תקופה חמה בדצמבר, עלולה להיות השתבלות מוקדמת, דבר הפוגע בכמות היבול. ההסתברות לתרחישים אלה אינה גדולה, וניתן להקטין אותה על ידי בחירת זני זרעים מתאימים. יישובים שהשתמשו בזריעה מוקדמת (יסודות, שעלבים, קוממיות ואחרים) מעידים שברוב המקרים נתקבלו יבולים כמעט מלאים, והרווחיות מגידולי החורף לא נפגעה. בנוסף, הקרן לביטוח נזקי טבע בחקלאות (קנ"ט) מציעה מסלול ביטוח מיוחד לזריעה מוקדמת. לעומת הזריעה המוקדמת, שהותרה עד ראש השנה, נטיעה מוקדמת הותרה רק עד ט"ו באב בשנה השישית: ”אף בזמן הזה, אין נוטעין אילנות, ואין מרכיבין, ואין מבריכין ערב שביעית, אלא כדי שתקלוט הנטיעה ותשהה אחר הקליטה שלושים יום קודם ראש השנה של שביעית. וסתם קליטה - שתי שבתות. ודבר זה אסור לעולם מפני מראית העין, שמא יאמר הרואה "בשביעית נטעו".” זאב וייטמן, "לקראת שמיטה ממלכתית במדינת ישראל", בהוצאת מכון צומת, שבט ה'תש"ס רמב"ם הלכות שמיטה ויובל ג א, רמב"ם הלכות שמיטה ויובל ג ט חזון איש יז כה, מנחת חינוך שכו. אגלי טל זורע ח ב, שבת הארץ ג יא, מעדני ארץ שביעית קובץ הערות ח ד התכתבות עם הרב אהרונסון בסוף ספרו "מעדני ארץ" https://www.kanat.co.il/uploaded_files/documents/falcha_4_u1046.pdf רמב"ם הלכות שמיטה ויובל ג יא
קני מקורמיק

קנת' "קני" מקורמיק (באנגלית: Kenneth "Kenny" McCormick; נולד ב-22 במרץ). הוא דמות בדיונית בסדרת הטלוויזיה "סאות' פארק" מדובב אותו מאט סטון (ובפרק בודד, מייק ג'אדג'). קני הוא אחת מארבע הדמויות המרכזיות של הסדרה, וגילו הוא 10. המוטיב העיקרי בדמותו של קני הוא מותו בכמעט כל פרק במהלך חמש העונות הראשונות. קני עצמו אינו מודאג מהמוות, אבל כועס שלאף אחד לא אכפת מהעניין. המוות מלווה בדרך כלל בצווחות של חבריו, סטן מארש וקייל ברופלובסקי (שבמשך הפרקים הפכו פחות ופחות נרגשות): "Oh my God! They killed Kenny! You bastards!‎" (תרגום: אלוהים אדירים! הם הרגו את קני! מנוולים!). "הם" מתייחסת ליוצרי הסדרה, מאט סטון וטריי פארקר. בדרך כלל, לובש קני לובש מעיל כתום שמסתיר את פניו, למרות זאת ישנם מקרים בהם הוא מופיע ללא המעילץ כך למשל בסרט של סאות' פארק ובמספר מצומצם של פרקים נוספים. המעיל אף נגוע ב-"מזלו הרע" של קני, ושימש את טימי ככלי נקמה נגד ג'ימי. מתחת למעיל מסתתר שיער בלונדיני מפוזר. היות שהמעיל מכסה את פניו ואת פיו, לא שומעים בבירור את דבריו. יוצרי הסדרה מנצלים זאת, והוא האחד מבין החבורה שאומר דברים גסים במיוחד. הוא גם זה שמבין בגסויות. בשיר הפתיחה הוא אומר משפטים לא ברורים: בפרק הפיילוט שלא שודר: "Our town is bigger dammit, right down to the little granite" משפחתו של קני ענייה, ונוטה להתנהג כ"זבל לבן". אביו הוא אלכוהוליסט והחברים שלו, ובמיוחד אריק קרטמן, מנצלים עובדה זו כדי להשפילו. למרות כל הבעיות שיש לו, מוצג קני לעיתים קרובות כגיבור של קבוצת הילדים. כמה ממקרי המוות שלו היו מעשה של הקרבה עצמית. בעונה ה-13 של הסדרה מתגלה קני כ"מיסתיריון", גיבור-על מסתורי ששומר על העיר מכל רע. בנוסף, קני חושף את העובדה שיש לו "כוח מיוחד" שמסביר את מקרי המוות שלו בעונות הקודמות, אך הוא טוען שלמעשה הכוח שלו הוא גם הקללה שלו. מאט וטריי הורידו אותו מהסדרה לתקופה מסוימת והוא הוחלף על ידי באטרס. לאחר מכן הוחלף בטוויק טוויק. בפרק "מבצע מזחלת אדומה" חזר לחיים והמשיך להופיע בפרקים שאחריו. אתר האינטרנט הרשמי של סאות' פארק (באנגלית) קני מקורמיק, באתר AllMusic (באנגלית) קני מקורמיק, באתר MusicBrainz (באנגלית) קני מקורמיק, באתר Discogs (באנגלית) קני מקורמיק, באתר Songkick (באנגלית)
WhoSampled

WhoSampled הוא אתר אינטרנט ואפליקציית מובייל עם מידע על דגימות בעולם המוזיקה או מוזיקה מבוססת דגימות, גרסאות כיסוי ורמיקסים. נדב פורז הקים את האתר בלונדון בשנת 2008, כדרך לעקוב אחר דגימות מוזיקליות וגרסאות כיסוי. אפליקציית מובייל של האתר יצאה בשנת 2012 ובשנת 2014 עבור אייפון ואנדרואיד בהתאמה. מסד הנתונים של האתר נוצר על ידי משתמשים ונבדק על ידי מנחים לפני העלאת התוכן לאוויר. נכון ל-2021, הרצועה בעלת מספר הדגימות הרב ביותר על פי האתר היא "Amen, Brother" של הווינסטונס (אנ'). בשנת 2015 הוסיף האתר תמיכה בקליפים של קולנוע וטלוויזיה. בשנה שלאחר מכן, שיתף האתר פעולה עם פלטפורמת הסטרימינג ספוטיפיי והציג משחק בהשראת שש דרגות של הפרדה העוקב אחר מערכות יחסים בין אמנים, מפיקים ורצועותיהם. באוקטובר 2017, האתר שיתף פעולה עם KPM (אנ') ואבלטון וארגן את תחרות "Samplethon" השלישית באולפני Point Blank בלונדון. Discogs פנדורה (רדיו אינטרנט) אתר האינטרנט הרשמי של WhoSampled (באנגלית) WhoSampled, ברשת החברתית פייסבוק WhoSampled, ברשת החברתית אקס (טוויטר) WhoSampled, ברשת החברתית אינסטגרם WhoSampled, סרטונים בערוץ היוטיוב Dredge, Stuart (23 בספטמבר 2014). "With 1 million users, WhoSampled brings its music DNA exploration to Android". The Guardian. נבדק ב-1 בפברואר 2017. {{cite news}}: (עזרה) Goldenberg, David (22 בספטמבר 2016). "It Only Takes Six Seconds To Hear The World's Most Sampled Song". FiveThirtyEight. נבדק ב-1 בפברואר 2017. {{cite web}}: (עזרה) Solomon, Katie (15 במאי 2015). "Get to the chopper! WhoSampled adds movie and TV sample clips". TechRadar. אורכב מ-המקור ב-3 בדצמבר 2019. {{cite web}}: (עזרה) Sawers, Paul (8 בפברואר 2016). "WhoSampled taps Spotify to show you who covered, remixed, or sampled your favorite songs". VentureBeat. נבדק ב-1 בפברואר 2017. {{cite web}}: (עזרה) Pugsley, Adam (6 ביולי 2016). "WhoSampled's new Six Degrees tool shows you how your favourite artists are connected". Chart Attack. נבדק ב-1 בפברואר 2017. {{cite web}}: (עזרה) "WHOSAMPLED PRESENTS 'SAMPLETHON' COMPETITION AT POINT BLANK LONDON WITH KPM & ABLETON". DJMag.com (באנגלית). 5 באוקטובר 2017. נבדק ב-17 באוקטובר 2017. {{cite news}}: (עזרה) "WhoSampled presents third Samplethon contest hosted by Point Blank Studios". www.solvdmag.com (באנגלית אמריקאית). נבדק ב-17 באוקטובר 2017. {{cite web}}: (עזרה) "WhoSampled teams up with Sony/ATV for new Samplethon | Complete Music Update". www.completemusicupdate.com. נבדק ב-8 בנובמבר 2017. {{cite web}}: (עזרה)
Echoes

האם התכוונתם ל... Echoes: The Best of Pink Floyd – אלבום אוסף של להקת הרוק פינק פלויד Echoes (אלבום) – אלבום של מגי ריילי Echoes (שיר של פינק פלויד) – שיר של להקת הרוק פינק פלויד Echoes (שיר של לולה מארש) – שיר של הרכב האינדי-פופ הישראלי לולה מארש הדהודים – מיני-סדרת מותחן דרמה אוסטרלית שמשודרת בשירות "נטפליקס"
ליגת הפיתוח של ה-NBA

ליגת הפיתוח של ה-NBA (באנגלית: NBA G League) היא ליגת כדורסל מקצוענית בארצות הברית ובקנדה. הליגה מפתחת ומקדמת כישרונות צעירים, ומשמשת באופן רשמי חממת גידול לליגת ה-NBA. יעדי הליגה הם להכשיר שחקנים נפשית ופיזית למשחק מקצועני ולספק להם במה שעליה יוכלו לקדם עצמם. עד לשנת 2017 נקראה NBA Development League (או בקיצור NBA D-League), ומאז נקראת "G League" בשל חוזה פרסום שנחתם עם חברת משקאות האנרגיה גייטור אייד. הליגה התחילה עם שמונה קבוצות בסתיו 2001. במרץ 2005 הכריז דייוויד סטרן, נציב ה-NBA, על תוכניתו להרחיב את הליגה ל-15 קבוצות ולהפוך אותה רשמית לליגה משנית תחת ה-NBA, כך שכל קבוצה מליגת ה-NBDL תסונף לקבוצת NBA אחת או יותר.בעונת 2022/23 משחקים שהגיעו לתוספת זמן הסתיימו בשיטת סיום עילם. נכון לעונת 2023/2024,‏ 29 מקבוצות ליגת הפיתוח מסונפות לקבוצת NBA, כאשר קבוצה אחת מה-NBA אשר אין בבעלותה קבוצת בת (פיניקס סאנס) רשאית לשלוח את שחקניה לכל אחת מקבוצות ליגת הפיתוח. משכורת הבסיס של שחקני הליגה היא 7,000 דולר אמריקאי לחודש (35,000 דולר לעונה), כאשר בנוסף יש אפשרות לזכות בבונוסים בשל גיוס לקבוצת NBA, או כתגמול על הישגי הקבוצה. השכר של שחקנים החתומים על חוזה כפול גבוה יותר, ותלוי ביחס המשחקים בהם הם משתתפים בשתי הליגות; השכר היחסי לתקופה בה השחקן שיחק בקבוצת ה-NBA הוא שכר המינימום ב-NBA, וביתר העונה השחקן מרוויח 77,250 דולר "לעונה". שתי האלופות הראשונות של הליגה, גרינוויל גרוב ומובייל רבלרס, התפרקו בשנת 2003 בין השנים 1997–2006 שיחקה בליגת ה-CBA בין השנים 1995–2006 שיחקה בליגת ה-IBA וליגת ה-CBA בין השנים 1989–2001 שיחקה בליגת ה-CBA פרס ה-MVP של ליגת הפיתוח מוענק מדי שנה לשחקן המצטיין של העונה. הזוכה בתואר נבחר על ידי מאמני קבוצות הליגה. בעונת 2013/14 זכו בתואר שני שחקנים במקביל: רון הווארד ואות'יוס ג'פרס. בדומה לליגת ה-NBA, גם ליגת הפיתוח מקיימת מדי שנה בו ניתנת לקבוצות האפשרות לבחור שחקנים שיצטרפו לסגל הקבוצה. הדראפט מתקיים בסבבים "הפוכים" – הקבוצה שבחרה ראשונה בסיבוב הראשון תקבל את הבחירה האחרונה בסיבוב השני וכן הלאה. החל משנת 2014 התווסף לדראפט סבב בחירה שלישי. ערך מורחב – דראפט הרחבה דראפט ההרחבה הוא אירוע המתרחש לקראת צירוף של קבוצה או קבוצות חדשות לליגה על מנת לאפשר להן לבנות את הסגל הראשוני. עד לתחילת עונת 2015/16 התקיימו שמונה דראפטי הרחבה בתולדות הליגה. על פי רוב בדראפט ההרחבה ניתנת לכל קבוצה האפשרות "להגן" על מספר מסוים של שחקנים מתוך סגל השחקנים שלה. הקבוצות הבוחרות יכולות לבחור שחקנים מתוך רשימת השחקנים הבלתי מוגנים. בדראפט ההרחבה של שנת 2009 ושנת 2010 נבחרו השחקנים מתוך סגלי קבוצות שסיימו את פעילותן באותה השנה. מדיה וקבצים בנושא ליגת הפיתוח של ה-NBA בוויקישיתוף אתר האינטרנט הרשמי של ליגת הפיתוח של ה-NBA (באנגלית) ליגת הפיתוח של ה-NBA, ברשת החברתית פייסבוק ליגת הפיתוח של ה-NBA, ברשת החברתית אקס (טוויטר) ליגת הפיתוח של ה-NBA, ברשת החברתית אינסטגרם ליגת הפיתוח של ה-NBA, סרטונים בערוץ היוטיוב אתר ה-NBDL שכר שחקני ליגת הפיתוח בעונת 2018/2019, באתר הרשמי, 17 באפריל 2018 עונת 2019/2020 בוטלה ביוני 2020 בשל מגפת הקורונה, ולא הוכתרה אלופה.
ממ"ד (פירושונים)

האם התכוונתם ל... מרחב מוגן דירתי - מוגדר על פי החוק הישראלי כשטח בבניין המחוזק ביחס לחלקיו האחרים המרכז למחקר מדיני – זרוע מחקרית מודיעינית של משרד החוץ הישראלי ממ"ד משמש לעיתים קרובות גם כראשי תיבות מקוצרים ("ממלכתי דתי") של חינוך ממלכתי דתי
ממ"ק

האם התכוונתם ל... מרחב מוגן קומתי - ראה מרחב מוגן ממלא מקום קצין – ראה קצין מיליון מטר מעוקב – מידת נפח
אדוניס (משורר)

עלי אחמד סעיד אסבר (בערבית: علي أحمد سعيد إسبر; נולד ב-1 בינואר 1930), המוכר יותר בשם העט אדוניס (בערבית: أدونيس) הוא משורר ואינטלקטואל סורי שחי גם בלבנון וצרפת. כינויו מתייחס לאל פיניקי, סמל של התחדשות מחזורית. אדוניס נולד בסוריה, בכפר סמוך ללטקיה, למשפחה מהעדה העלווית. ב-1954 השלים את לימודי הפילוסופיה שלו באוניברסיטת דמשק. שנה לאחר מכן נעצר לשישה חודשים בשל פעילותו במפלגה הסורית הסוציאלית-לאומית, מפלגת ימין קיצוני הקוראת להקמת אימפריה סורית על שטחי לבנון, ישראל, עיראק, ירדן, כווית וקפריסין. לאחר ששוחרר עבר לגור בביירות, שם ייסד, בשיתוף עם המשורר הסורי יוסוף אל-ח'אל, את מגזין השירה שִׁעְר (שירה). בתקופה זו גם נטש את השקפותיו הלאומניות הקיצוניות. בעקבות מלחמת האזרחים עזב אדוניס את לבנון בשנת 1975 ועבר לפריז, שם החל לשמש כמרצה לערבית בסורבון. אדוניס ידוע כמבקר של הסגירות של העולם הערבי כלפי תרבות המערב. במפגש אנשי רוח ישראלים וערבים, שנערך בספרד ב-1993, התבטא בעד ביטול החרם התרבותי על ישראל ובעד יצירת קשרי תרבות בין ערבים ליהודים. בעקבות דברים אלו סולק מהתאחדות הסופרים והמשוררים הערבים שבדמשק. כיום הוא מתגורר בפריז. בשנת 2011 זכה בפרס גתה. אדוניס פרסם יותר מעשרים ספרי שירה. בשירתו הוא משתמש בתבניות מסורתיות של שירה ערבית קלאסית, על אף שהוא מכניס לתוכן תכנים מודרניים. הוא משלב בשירתו מוטיבים מהתרבות הפיניקית העתיקה, ומכאן גם לקוח כינויו הספרותי, על שמו של האליל הפיניקי אדוניס. אדוניס מקורב למשורר הישראלי נתן זך והשניים אף הוציאו אסופת שירים משותפת. אדוניס נחשב כמועמד לקבלת פרס נובל לספרות. הוא גולה פוליטי כבר עשרות שנים. הוא היה בלבנון בזמן ההתקפה הישראלית בלבנון, הוא ייסד שם את האסכולה הכנענית, הדומה למה שרטוש ייסד כאן. אני אוהב אותו כנפשי. בספר האחרון שלי יש שיר שלו שאני תרגמתי. אני חושב שהוא אחד מגדולי המשוררים בעולם היום. — דברי המשורר פרופ' נתן זך על אדוניס תחיליות, הוצאת תל אביב, 1989. מפתח פעולות הרוח (תרגם: ראובן שניר) (קשב לשירה, 2012). בשנת 1999 זכה אדוניס בפרס נונינו הבינלאומי. בשנת 2011 זכה אדוניס בפרס גתה הגרמני לאמנויות.. מבחר תרגומים של שיריו ומידע ביוגרפי בתוך: צבי גבאי, השירה – האימפריאליזם היפה, משירת שכנינו. הוצאת ספרי עיתון 77, ה'תשע"א 2010. עמ' 89–105. אדוניס, מפתח פעולות הרוח, תרגם, הקדים מבוא והוסיף הערות ראובן שניר, הוצאת קשב לשירה, תשע"ב 2012. אלי אליהו, הזהויות של אדוניס, המשורר הסורי הגולה, באתר הארץ, 3 באוגוסט 2012 ערן סבאג, "חיים של אחרים" על אדוניס (משורר)‏, 5 בפברואר 2013 אדוניס, באתר אנציקלופדיה בריטניקה (באנגלית) אדוניס (1930-), דף שער בספרייה הלאומית משיריו שתורגמו לעברית: "שרידי ביירות" לאדוניס, תרגם מערבית צבי גבאי, עתון 77, גיליון 324, ספטמבר 2007 "מחלה אחת ותרופות גרועות שאין למנותן", לאדוניס, מערבית פרץ דרור בנאי, עיתון 77, גיליון 314, ספטמבר 2006 אדוניס, תירגם מערבית: צבי גבאי, הָאֲדָמָה הָעַרְבִית הִיא אַדְמַת הֲגִירָה וְזִכְרוֹנוֹת, באתר הארץ, 25 בנובמבר 2015 עידו בלאס, לראשונה: משורר ערבי זכה בפרס גתה הגרמני לאמנויות, באתר הארץ, 30 באוגוסט 2011 הארץ, תרבות ובידור, 30.08.2011
מהדי עביד

מהדי עביד (בערבית: مهدي عبيد; נולד ב-6 באוגוסט 1992) הוא כדורגלן צרפתי-אלג'יראי, המשחק בעמדת הקשר בח'ור פקאן. עביד התחיל את הקריירה שלו בקבוצות מקומיות ובגיל 11 הצטרף למחלקת הנוער של לאנס. בשנת 2010, עביד הצטרף לקבוצת המילואים. ב-25 במאי 2011, עביד חתם בניוקאסל יונייטד. ב-20 בספטמבר, עביד ערך עביד את הופעת הבכורה שלו במועדון במשחק במסגרת גביע הליגה בכדורגל נגד נוטינגהאם פורסט. ב-21 ביולי 2012, עביד כבש את השער הראשון שלו בקבוצה בתיקו 1–1 נגד פנרבחצ'ה. ב-31 בינואר 2013, עביד הושאל לסט. ג'ונסטון מליגת העל הסקוטית עד לסיום העונה. ב-30 ביולי 2013, עביד הושאל לפנאתיניקוס מליגת העל היוונית. בעונתו היחידה בפנאתינאיקוס, כבש 9 שערים והיה מלך שערי הליגה של הקבוצה. בסיום העונה, חזר לניוקאסל. ב-18 באוגוסט 2015, עביד חזר לקדנציה שנייה בפנאתינאיקוס. ב-30 באוגוסט 2016, עביד חזר לצרפת וחתם בדיז'ון. ביולי 2019, עביד חתם לשלוש שנים בנאנט מליגה 1. בינואר 2021, עביד חתם בא-נסר מליגת העל של איחוד האמירויות הערביות תמורת 1.35 מיליון פאונד. ב-22 בספטמבר 2022 חתם בח'ור פקאן מליגת העל של איחוד האמירויות הערביות. בצעירותו, עביד שיחק בנבחרות הצעירות של צרפת, אולם כאשר הגיע לגיל 19, החליט לייצג את אלג'יריה, מולדת הוריו והצטרף לנבחרת הצעירה של אלג'יריה. בנובמבר 2014, זומן לראשונה לסגל הנבחרת הבוגרת לקראת המשחקים נגד אתיופיה ומאלי, אך שוחרר מהסגל עקב פציעה בבוהן. ביוני 2015, ערך את הופעת הבכורה שלו בנבחרת במשחק נגד איי סיישל. ב-22 במרץ 2019, כבש את שער הבכורה שלו בנבחרת בתיקו 1-1 נגד גמביה. עביד נכלל בסגל הנבחרת לקראת גביע אפריקה לאומות 2017 וגביע אפריקה לאומות 2019. פנאתינאיקוס הגביע היווני: 2014 נבחרת אלג'יריה גביע אפריקה לאומות: 2019 מדיה וקבצים בנושא מהדי עביד בוויקישיתוף מהדי עביד, ברשת החברתית פייסבוק מהדי עביד, ברשת החברתית אקס (טוויטר) מהדי עביד, ברשת החברתית אינסטגרם מהדי עביד, באתר Transfermarkt מהדי עביד, באתר Soccerway מהדי עביד, באתר BDFutbol מהדי עביד, באתר WorldFootball.net מהדי עביד, באתר National Football Teams מהדי עביד, באתר FootballDatabase.eu
הסנאט של וושינגטון

הסנאט המדינתי של וושינגטון (באנגלית: Washington State Senate) הוא הבית העליון של בית המחוקקים במדינת וושינגטון. בסנאט ישנם 49 חברים, המייצגים כל אחד מחוז בחירה עם אוכלוסייה של כמעט 160 אלף תושבים. הסנאט הממלכתי מתכנס בקפיטול מדינת וושינגטון השוכן בבירת המדינה, אולימפיה. כמו בבית הנבחרים המדינתי התחתון, חברי הסנאט מכהנים ללא הגבלות כהונה, אם כי סנאטורים ממלאים תקופות כהונה בנות ארבע שנים. הסנאטורים נבחרים מאותם מחוזות בחירה של חברי בית הנבחרים המדינתי, כאשר כל מחוז בוחר סנאטור אחד ושני נציגים לבית הנבחרים. הכהונות מסודרות לסירוגין כך שמחצית הסנאט עומד לבחירה מחדש אחת לשנתיים. בדומה לבתים העליונים האחרים של מדינות והטריטוריות של ארצות הברית כמו גם בדומה לסנאט האמריקאי, גם הסנאט המדינתי בוושינגטון יכול לאשר או לדחות מינויים ממשלתיים לקבינט של וושינגטון או לסוכנויות ממשל אחרות. חוקת וושינגטון מאפשרת לשני בתי בית המחוקקים של המדינה להגות כללי נוהל משלהם (סעיף 9 לפרק השני) ולבחור את מנהליהם (סעיף 10 לפרק השני), בתנאי שסגן המושל עומד בראש כל בית ובעל זכות שבירת שוויון. עם זאת, הסנאט רשאי לבחור "נשיא זמני" (בדומה לתפקיד הנשיא הזמני של הסנאט של ארצות הברית) בהיעדרו של סגן המושל. המערכת הדו-מפלגתית בארצות הברית ייצרה כללי סנאט מדורניים לפיהם הנשיא הזמני הוא החבר הוותיק מסיעת הרוב, אשר נבחר על ידי כלל המליאה. נשיא הסנאט להלכה הוא סגן המושל המכהן דני הק. הנשיאה הזמנית הנוכחית היא קארן קייזר. מנהיג הרוב הוא הדמוקרט אנדי ביליג, ומנהיג המיעוט הוא ג'ון בראון מהמפלגה הרפובליקנית. אתר האינטרנט הרשמי של הסנאט של וושינגטון (באנגלית)
ניר רחמין

ניר רחמין (נולד ב-11 ביוני 1980) הוא כדורגלן עבר ישראלי, ששיחק בעמדת השוער, ומזוהה עם הפועל תל אביב שם בילה את רוב הקריירה שלו. רחמין גדל בקבוצת הנוער של הפועל תל אביב ולאחר שעלה לבוגרים והיה חלק מהסגל החל משנת 1998, היה שוער מחליף של שביט אלימלך שהיה השוער הבכיר בין השניים לאורך שש עונות. אומנם רחמין לא הרבה לשחק, ובכל שנותיו בקבוצה שיחק בכ-15 משחקי ליגה בלבד, אך היה שותף משמעותי יחסית במסע האירופי של הפועל תל אביב בגביע אופ"א בעונת 2001/2002 שזכה לכינוי "המסע המופלא", כאשר רחמין החליף את אלימלך שנפצע במשחק מול גזיאנטפספור ועזר לקבוצה לעלות לשלב הבא מול קבוצת צ'לסי האנגלית. בנוסף רחמין גם פתח במשחק הגומלין של הקבוצה נגד פארמה האיטלקית שנערך באיטליה, וזאת לאחר שאלימלך צבר 3 כרטיסים צהובים, ובמשחק זה הפגין רחמין יכולת מרשימה שסייעה לקבוצה לעלות לשלב הבא. בעונת 2002/2003 התחיל את העונה רחמין כשוער הראשון ואף הוריד את אלימלך לספסל, אך נפצע בתחילת המשחק במחזור השלישי של העונה נגד מכבי נתניה, והפסיד בכך את הזדמנות להיות השוער הראשון בהפועל תל אביב. בעונת 2006/2007 עבר להכח עמידר רמת גן והפגין יכולת טובה בשני המחזורים הראשונים של העונה, אך במחזור השלישי נפצע בברכו בפעם השלישית בקריירה, פציעה שסיימה לו שוב את העונה, ולמעשה סיימה לו את הקריירה בתור כדורגלן פעיל, בגיל 26 בלבד, כיוון שמפציעה זו לא הצליח להתאושש. רחמין אף שיחק בנבחרת הצעירה של ישראל 7 משחקים בשנים 2000–2001. ניר רחמין, באתר Transfermarkt ניר רחמין, באתר FootballDatabase.eu פרופיל השחקן באתר ויקיפועל פרופיל השחקן באתר ההתאחדות לכדורגל עמרי לבנה, פארמה, גביע אופ"א: פארמה - הפועל ת"א 2:1, באתר ynet, 28 בפברואר 2002 רותם גרוסמן, גורם בהכח: "ניר רחמין - הגיבור הטראגי של הכדורגל הישראלי", באתר ynet, 10 בספטמבר 2006